b'\n_START_ARTICLE_\nRomanca\n_START_PARAGRAPH_\nRomanca je epsko-lirska pesem, ki se dogaja v srednjem veku in pripoveduje o juna\xc5\xa1tvih vitezov, o dogajanju na gradu, o lepoti vite\xc5\xa1kih \xc5\xbeena ... Konec je po navadi sre\xc4\x8den. _NEWLINE_Romanca je dalj\xc5\xa1a lirsko-epska pesem \xc5\xa1panskega izvora. Opeva vite\xc5\xa1ka juna\xc5\xa1tva in ljubezen do vite\xc5\xa1kih dam. Zaklju\xc4\x8dek je pomirljiv. Zgrajena je iz razli\xc4\x8dno dolgih kitic. Verz je \xc4\x8detverostopi\xc4\x8dni trohej oz. \xc5\xa1panski osmerec. Zanjo je zna\xc4\x8dilna asonanca (samoglasni\xc5\xa1ki stik). _NEWLINE_Romanca je tudi kraj\xc5\xa1a vokalna ali in\xc5\xa1trumentalna skladba lirskega zna\xc4\x8daja, v kateri prevladujejo izrazne melodi\xc4\x8dne linije. Prve kompozicije s tem naslovom so se pojavile v 16. stoletju in so bile prete\xc5\xbeno epskega zna\xc4\x8daja, podobnega baladi. Tematika prvih romanc je vzeta iz \xc5\xbeivljenja vitezov, kasneje pa je romanca postala sinonim za ne\xc5\xbene ljubezenske pesmi. V Zahodni resni glasbi so najslavnej\xc5\xa1e romance za\xc4\x8dele nastajati v klasicizmu (Mozart: Romanca v Klavirskem koncertu, d mol, KV. 476), Beethoven: Dve romanci za violino in orkester (op. 40 in op. 50), sicer pa so najbolj vzcvetele v obdobju glasbene romantike (\xc4\x8cajkovski, Schumann, Sarasate, Mendelssohn, itd.)._NEWLINE_Romanca je tudi kraj\xc5\xa1a skladba v kateri pesnik opisuje razne boje, ljubezen ipd.'